da en nl en de da nn da da da da da da da da de de da da en da ru da da da da nn en da fi da da da da da da da da nb da da en da da da da da da da da da da da it da da da en sv da da sv nl da da pl da cs fi da en da da da da da da en
en blog om sund og slank livsstil
NYE TRÆNINGSTIGHTS + VINDEREN AF URTEKRAM!
Jeg har altid mest brugt knælange tights til træning, som jo for det meste bestod af BodyCombat eller styrketræning i fitnesscenteret. Så dem har jeg en masse af. Men for tiden er jeg slet ikke medlem af et fitnesscenter og dyrker kun reformerpilates. Her er det rarest at have lange tights på, da det er lidt koldt, når man starter, og det passer bare bedst til det man skal, synes jeg. Så jeg har været på jagt efter nogle fine af slagsen. Jeg fandt disse tre i H&M, og de er allesammen så fine, at jeg på ingen måde kunne vælge imellem dem. Desuden var der noget rabat på alt den dag, så de røg alle med hjem. De har en supergod pasform, og farver og mønstre er så flotte!
Vinderen af vegetariske produkter fra Urtekram
Vi skal jo have fundet vinderen af den alt for lækre kasse fra Urtekram! Tak for jeres mange besvarelser, det var sjovt at læse om jeres forhold til vegetarisk mad. I havde stort set alle et forhold til det og bruger allerede at have vegetariske dage eller arbejder på at få det. Sejt!
Vinderen er udtrukket tilfældigt, og det blev: Amalie Dusine, som skrev denne kommentar: Da jeg startede med at spise vegetarisk skete der virkelig noget med min krop ? jeg tabte mig og mit energiniveau steg helt vildt. Min krop elsker at være kødfri. Nu er jeg gravid og går i meget høj grad op i økologi. Sådan en kasse vil spæde mega godt til et ellers stramt madbudget (hvor dyrt kan det lige være at få en baby?! Meget dyrt!!)
Stort tillykke til dig! Du får en mail fra mig 🙂
Leave a Comment CATEGORIES: Træningstøj TAGGED: fitnesstøj, tights, træningstøj
Der er to ting, der altid har irriteret mig ved sports-bh’er. Den ene er, at man bliver fuldstændig flad, når man ikke har en stor barm. Den anden er, at de er umulige at få af og på, når man sveder. Hader at kæmpe med at få dem over hovedet, hvor de ruller sammen, så man ligner en gang kluddermor. Dur heller ikke til dem med hægter bagpå, for jeg kan ikke finde ud af at lukke en bh i blinde. Men mine bønner er blevet hørt, og nu ligger den perfekte sports-bh foran mig. Den har let vattering i skålene, så jeg ikke bliver totalt fladbrystet, men alligevel med god og fast støtte. Og det bedste er, at den lukkes foran med lynlås, nemmere bliver det ikke. Ja og så er den jo også ret pæn som en lille bonus 🙂 Den er fra Hunkemöller, som jeg i forvejen elsker for deres undertrøjer og almindelige bh’er. De har også en sports-kollektion, og denne er det første jeg prøver derfra, men bestemt ikke det sidste. Jeg har taget den i min normale bh-størrelse, og den passer perfekt.
Hvad er den perfekte sports-bh for jer?
P.S. Opdagede lige da jeg skulle finde linket, at der er 20 % på alt denne weekend!
— PRODUKTET ER SPONSORERET —
Leave a Comment CATEGORIES: Træningstøj TAGGED: sportsbh, træningstøj
LÆKKERT TRÆNINGSTØJ TIL BILLIGE PENGE
Da det blev køligere i vejret, havde jeg brug for nogle langærmede løbetrøjer. Kiggede i H&M som jeg plejer, men de havde ikke lige sådan nogle jeg havde i tankerne. Så kom jeg i tanke om Only’s sportlinje Only Play, som jeg før har kigget på men aldrig prøvet. Jeg smuttede straks ind i webshoppen for at tjekke det ud, og sikke mange pæne ting til virkelig gode priser! Jeg fandt to langærmede bluser, som jeg bestilte hjem, og de er så lækre og bløde. Det er den sorte og den grå på collagen. Derudover faldt jeg for den sorte leopardplettede bluse, som også er perfekt under løbejakken her i vinter. Den er simpelthen også så fin og blød i kvaliteten og er ret cool med det shiny look. Er meget tilfreds med mine køb, og det bliver bestemt ikke de sidste! Man kan oven i købet få 20 % på det hele, hvis man tilmelder sig deres nyhedsbrev, og så bliver priserne jo for alvor gode.
Kender I til det?
Tjek det hele ud her
Leave a Comment CATEGORIES: Træningstøj TAGGED: løbetøj, træningstøj
Nike outlet store i nyt designer outlet
I sidste måned åbnede Copenhagen Designer Outlet ved siden af City 2 i Høje Taastrup, og jeg var inviteret ud for at se det på åbningsdagen. Jeg vil lige skrive lidt om det her, for der var en kæmpe Nike Factory Store derude, som bestemt er et besøg værd, hvis man er på de kanter. Faktisk var der også en anden kæmpe sports-outlet, men den nåede jeg ikke forbi. Der var masser af fedt tøj og sko i Nike, og jeg synes der var gode besparelser på de fleste ting, og det var ikke ting i underlige farver eller noget. Der var masser af klassisk træningstøj, også i fede farver.  Jeg forelskede mig i løbeskoene med leopard, men holdt mig i skindet. Skal dog ud forbi en anden dag, for der kommer hele tiden nye varer. Det er både nemt og gratis at parkere, hvis man er i bil, og så ligger det lige klods opad City 2, så man lige kan lure lidt der også 🙂 Læs mere HER
Har I været derude?
Leave a Comment CATEGORIES: Træningstøj TAGGED: Copenhagen Designer Outlet, Nike, træningstøj
Tights med spræl i sort
Jeg elsker print, men jeg foretrækker det i sort/hvide nuancer, ellers bliver det for spraglet. Derfor har jeg fundet 5 træningstights med superfine print, der er spraglet men afdæmpet på samme tid, helt perfekt 🙂
Hvilken er jeres favorit?
Fra venstre øverst er det: Nike 699,- | SOC 149,- | Venice Beach 249,- | H&M 179,- | Casall 599,-
2 Comments CATEGORIES: Træningstøj TAGGED: print, tights, træningstøj
Pænt træningstøj fra Magasin
Forleden var jeg i Magasin og faldt over deres nye træningstøj, som jeg da lige skulle kigge nærmere på. Kollektionen er ret lille, men jeg går næsten ud fra, at det bliver en fast del af deres sortiment, som løbende udvides. Mit øje fangede især et par grå tights med slangeprint, de er altså fine! Jeg hoppede i dem i prøverummet for lige at vurdere kvaliteten og pasformen, og den virker til at være rigtig god. De kom dog ikke med hjem, da jeg måske synes priserne er lige det højeste. Ved egentlig ikke hvorfor jeg forventede det var H&M-priser, for Magasin er jo ikke en discountbutik, men de ligger altså lige på ca. dobbelt så meget, mere a la Nike. Men tights’ene til 350,- er i hvert fald røget på min ønskeliste nu 🙂 Find det hele HER
Hvad siger I til det?
Leave a Comment CATEGORIES: Træningstøj TAGGED: dyreprint, Magasin, tights, træningstøj
Vil lige starte med at fortælle, at bloggen har rundet 500 følgere på Bloglovin i dag, dejligt! Tusind tak fordi I følger med 🙂
Jeg har før skrevet om træningstøj fra Marks & Spencer, som nogle af jer måske kender fra England. Det er ikke fordi, udvalget er så stort online, men det er billigt og god kvalitet, så det er værd at holde øje med. Når jeg skal til London om to måneder, så skal jeg i hvert fald lige forbi og kigge efter tingene på collagen, især er jeg vild med BH’en og trøjen øverst til venstre. Er generelt vild med dyreprint, men mærkeligt nok findes der ikke meget af det på træningstøj.
Find det hele HER. Noget af det I føler jer fristet af? 🙂
7 Comments CATEGORIES: Træningstøj TAGGED: hættetrøje, hoodie, sportsbh, sportstøj, træningstoppe, træningstøj
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·